stanford-oval/wikipedia huggingface dataset:
Juantehtaan koulu

| Juantehtaan koulu |
| --- | --- |
Sijainti:  Ruukintie 2B, 73500 Juankoski
Koordinaatit:  63.0655°N, 28.3274°E
Tyyppi:  suomenkielinen alakoulu
Rehtori:  Riikka Karttunen
Luokat:  1–6
Verkkosivut
Juantehtaan koulu on alakoulu Kuopion Juankoskella. Perinteisen nimen omaavassa rakennuksessa ovat opiskelleet 1–6 luokkalaiset keväästä 2016 asti.
Rakennuksessa toimii myös Kuopion konservatorio sekä kansalaisopisto. Musiikki- ja kansalaisopisto käyttävät tiloja iltaisin. Alakerrassa ovat tekstiili- ja teknisen käsityön luokat ja opettajainhuone. Keskikerroksessa on liikuntasali ja luokkatiloja. Oppilaat käyvät syömässä Ruukinkoulun agorassa.
Jim Schoenfeld

Jim Schoenfeld (s. 4. syyskuuta 1952 Ontario) on entinen kanadalainen jääkiekkoilija ja nykyinen New York Rangersin varatoimitusjohtaja.
Saavutuksia

Buffalo Sabresin kapteeni 1974-77
NHL:n kakkostähtikentässä 1980
Aiheesta muualla

Jim Schoenfeld The Internet Hockey Databasessa (englanniksi)
Jonathan Richardson

Jonathan Richardson, Omakuva maalattu vuonna 1729.
Jonathan Richardson (12. tammikuuta 1667 Lontoo - 28. toukokuuta 1745 Lontoo.) joskus kutsuttu myös nimellä Jonathan Richarson vanhempi  oli englantilainen taidemaalari ja taidekeräilijä. Hän saavutti muotokuvamaalarina huomattavaa taloudellista menestystä.
Nykyään Richardsonia pidetään enemmän kirjailijana kuin kuvataiteilijana. Hänen teoksensa An Essay on the Theory of Painting joka ilmestyi vuonna 1715 on ensimmäinen englanninkielinen taideteoria. Nykyään hänet tunnetaan  monista omakuvistaan.
Aiheesta muualla

http://www.askart.com/artist/Jonathan_Richardson_I/9000185/Jonathan_Richardson_I.aspx
José Luis Viejo

José Luis Viejo Gómez (21. tammikuuta 1949 Azuqueca de Henares – 16. marraskuuta 2014 Azuqueca de Henares) oli espanjalainen maantiepyöräilijä. Viejo voitti vuoden 1976 Ranskan ympäriajon 11. etapin 22 minuutin ja 50 sekunnin erolla toiseksi tulleeseen Gerben Karstensiin. Aikaero on suurin Ranskan ympäriajolla toisen maailmansodan jälkeen. Viejo kuoli 16. marraskuuta 2014 kotonaan Madridin koillispuolella Azuqueca de Henaresissa sairastettuaan maksasairautta.
José Luis Serna Alzate

José Luis Serna Alzate (17. helmikuuta 1936 Aranzazu – 28. syyskuuta 2014) oli kolumbialainen roomalaiskatolinen piispa. Hänet vihittiin Consolata-lähetyssaarnaajien papiksi 23. joulukuuta 1961 ja nimitettiin Florencian apostoliseksi vikaariksi sekä Cartennaen titulaaripiispaksi 15. marraskuuta 1978. Piispaksi vihkiminen seurasi 7. joulukuuta. Pääkonsekraattorina toimi Agnelo Rossi, jota avustivat Duraisamy Simon Lourdusamy ja Lucas Moreira Neves.
Serna Alzate sai 9. joulukuuta 1985 nimityksen Florencian piispaksi, ja 8. heinäkuuta 1989 hänet nimitettiin Líbano-Hondan hiippakunnan johtoon. Hän erosi tehtävistään piispana 12. heinäkuuta 2002.
José Luis Ortiz Moreno

José Luis Ortiz Moreno (s. 1967) on espanjalainen tähtitieteilijä ja IAA:n entinen varajohtaja. Hän johtaa tiimiä, joka tutkii pikkuplaneettoja Sierra Nevadan Observatoriossa Granadassa. Asteroidi 4438 Ortizmoreno nimettiin hänen kunniakseen.
Heinäkuun 29. päivänä, 2005, Ortiz ilmoitti Haumean löydön.
Jon Turteltaub

| Jon Turteltaub |
| --- | --- |
 Jon Turteltaub
Henkilötiedot
Koko nimi:  Jonathan Charles Turteltaub
Syntynyt: 8. elokuuta 1963 (ikä 61) New York, Yhdysvallat
Ammatti:  ohjaaja  tuottaja
Puoliso:  Amy Eldon
Aiheesta muualla
IMDb 
Elonet
Jonathan Charles Turteltaub (s. 8. elokuuta 1963 New York, Yhdysvallat) on yhdysvaltalainen elokuvaohjaaja ja -tuottaja. Hän on ohjannut ja tuottanut elokuvan National Treasure – kansallisaarre ja sen jatko-osan Kansallisaarre: Salaisuuksien kirja.
Filmografia

| Vuosi | Suomenkielinen nimi | Alkuperäinen nimi | Ohjaaja | Käsikirjoittaja | Tuottaja |
| --- | --- | --- | --- | --- | --- |
| 1989 | Think Big | Think Big |  |  |  |
| 1991 | Driving Me Crazy | Driving Me Crazy |  |  |  |
| 1992 | 3 Ninjaa | 3 Ninjas |  |  |  |
| 1993 | Kelkkajengi | Cool Runnings |  |  |  |
| 1995 | Unta vai rakkautta | While You Were Sleeping |  |  |  |
| 1996 | Ihmeiden aika | Phenomenon |  |  |  |
| 1999 | Instinct | Instinct |  |  |  |
| 2000 | Pojasta mieheksi | The Kid |  |  |  |
| 2004 | National Treasure – kansallisaarre | National Treasure |  |  |  |
| 2007 | National Treasure: Salaisuuksien kirja | National Treasure: Book of Secrets |  |  |  |
| 2010 | Noidan oppipoika | The Sorcerer’s Apprentice |  |  |  |
Aiheesta muualla

Wikimedia Commonsissa on kuvia tai muita tiedostoja aiheesta .
Jon Turteltaub Internet Movie Databasessa. (englanniksi)
John Hartley

John Hartley
John Thorneycroft Hartley (9. tammikuuta 1849 Tong, Shropshire – 21. elokuuta 1935 Knaresborough, Yorkshire) oli englantilainen tennispelaaja. Hartley saavutti urallaan kaksi Grand Slam -turnausvoittoa kaksinpelissä. Hän voitti Wimbledonin turnauksen kahdesti: vuonna 1879 ja 1880.
Hartley voitti lisäksi Oxfordin yliopiston nelinpelimestaruuden vuonna 1882.
Kaksinpelivoitot Grand Slam -turnauksissa

| Vuosi | Turnaus | Vastustaja loppuottelussa | Tulos |
| --- | --- | --- | --- |
| 1879 | Wimbledon |  Vere St. Leger Goold | 6–2, 6–4, 6–2 |
| 1880 | Wimbledon |  Herbert Lawford | 6–3, 6–2, 2–6, 6–3 |
Aiheesta muualla

John Hartley (tennisspieler.com)
Iso-Ruhmas

| Iso-Ruhmas |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°04′38″N, 26°29′59″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Vähä-Ruhmakseen
Järvinumero:  14.944.1.007
Mittaustietoja
Pinnankorkeus:  76,6 m  
Pituus:  4,446 km  
Leveys:  2,685 km  
Rantaviiva:  21,1141 km  
Pinta-ala:  4,25526 km²  
Tilavuus:  0,0411932 km³  
Keskisyvyys:  9,68 m  
Suurin syvyys:  29,32 m  
Saaria:  10 
 fiIso-Ruhmas 
Iso-Ruhmas on vähähumuksinen ja rantaviivaltaan polveileva järvi Kouvolan pohjoisosassa Kymenlaakson maakunnassa. Sen pinta-ala on 4,3 neliökilometriä. Etäisyys Kouvolan keskustasta on 25 kilometriä pohjoisluoteeseen. Iso-Ruhmaksen eteläpuolella sijaitsee Jaalan kirkonkylä.
Maantietoa

Iso-Ruhmas on 4,4 kilometriä pitkä, 2,7 kilometriä leveä, ja sen pinta-ala on 426 hehtaaria eli 4,3 neliökilometriä. Järven useista lahdista luoteisosan Anttilanlahti ja itäosan Vitsaojanlahti ovat kuroutuneet lähes erilleen pääaltaasta. Isoimmat niemimaat ovat Martinniemi lännessä, Haravaniemi koillisessa ja pohjoisrannan niemi, jolla sijaitsee Siikavan kylä. Iso-Ruhmaksen läntisestä rannasta suuri osa on kannasta, jonka toisella puolen sijaitsee Iso Tervajärvi ja Relusjärvi. Itärannan Pitkätkallion korkeustaso on noin 125 metriä merenpinnan yläpuolella. Sen lounaispuolisen Vasemmankallion korkeus on noin 110 metriä mpy. Haravaniemenvuori järven koillisrannalla kohoaa noin 140 metriä merenpinnan yläpuolelle. Korpisaaren korkein kohta on noin 25 metriä Iso-Ruhmaksen pintaa ylempänä. Iso-Rumaksessa on 10 saarta, joiden pinta-ala on 16,62 hehtaaria eli noin noin 3,8 prosenttia järven kokonaispinta-alasta. Saarista kolme on yli hehtaarin suuruisia, 6 yli aarin ja yksi on alle aarin kokoinen. Laajimmat saaret ovat Korpisaari ja Morsiussaari järven pohjoisosassa sekä Keskisaaret järven keskiosassa.
Järvi on luodattu ja siitä on julkaistu syvyyskartat. Järven tilavuudeksi on määritetty 41,19 miljoonaa kuutiometriä eli 0,04119 kuutiokilometriä ja sen keskisyvyydeksi on saatu 9,7 metriä. Noin seitsemäsosa Iso-Ruhmaksesta on vähintään 20 metriä syvä. Järven itäiset ja pohjoiset osat ovat eteläosaa syvempiä. Syvin kohta, 29,3 metriä, sijaitsee järven itäosassa . Myös järven pohjoisosassa on yli 20 metriä syviä kohtia. Järven rantaviivan pituus on 21,1 kilometriä, josta saarten rantaviivan yhteispituuden osuus siitä on 3,7 kilometriä. Iso-Ruhmaksen rannat ovat pääosin metsää, pohjoisessa on myös peltoalueita. Pientaloja on melko taajaan.
Vesistösuhteet

Iso-Ruhmas (14.944.1.007) kuuluu Johdasjärven valuma-alueeseen (14.944), joka on kolmannen jakovaiheen vesistö Kymijoen vesistössä (14). Toinen jakovaihe on Karijärven valuma-alue (14.94) ja ensimmäinen on Mäntyharjun reitin valuma-alue (14.9). Iso-Ruhmas on Johdasjärven valuma-alueen laajin vakavesi. Toiseksi laajin on Iso Kortejärvi ja kolmanneksi laajin on Johdasjärvi. Johdasjärven valuma-alueeseen kuuluu kolmetoista vähintään hehtaarin laajuista vakavettä.
Iso-Ruhmas laskee Vähä-Ruhmaksen ja Johdasjärven kautta koillisessa sijaitsevaan Niskajärveen (73,1 metriä mpy).
Aiheesta muualla

Vesijättömaa-asioita, Korkein hallinto-oikeus, 2016
(14.9)
José Lutzenberger

José Lutzenberger (17. joulukuuta 1926 Porto Alegre – 14. toukokuuta 2002 Porto Alegre) oli brasilialainen ympäristönsuojelija. Hän oli Brasilian ympäristöministeri vuosina 1990–1992. Hän toimi varsinkin Amazonin sademetsän suojelun puolesta ja sai Brasilian luopumaan ydinvoimaohjelmastaan. Hän sai Right Livelihood -palkinnon vuonna 1988.
Lutzenberger oli saksalaissiirtolaisten poika. Hän oli koulutukseltaan agronomi ja kemisti. Hän oli yli 15 vuotta saksalaisen kemianyhtiön palveluksessa Saksassa, Venezuelassa ja Marokossa. Hän kertoi kääntyneensä ympäristönsuojelijaksi vierailtuaan eräällä asiakaskuntaansa kuuluvalla omenatarhalla, jossa omistaja käytti jatkuvasti hyönteis- ja rikkaruohomyrkkyjä ja totesi, ettei hän itse syö niitä omenoita.
Lutzenberger oli vuonna 1971 perustamassa Apagan-ympäristöryhmää, joka keskittyi aluksi paikallisiin ongelmiin. Hänen kiinnostuksensa laajeni vähitellen käsittämään koko Amazonin sademetsän ongelmat, ja vuonna 1976 hän julkaisi kirjan Tulevaisuuden loppu: Brasilian ekologinen manifesti. Vuonna 1987 hän perusti maailmanlaajuisiin ongelmiin paneutuvan Gaia-ryhmän. Vuonna 1988 hän sai vaihtoehto-Nobeliksi kutsutun Right Livelihood -palkinnon.
Lutzenberger nimitettiin Brasilian ympäristöministeriksi vuonna 1990. Hän pyrki kääntämään hallituksen suuryhtiöiden etuja suosivaa linjaa ja joutui riitoihin muun muassa maan asevoimien ja metsähallituksen kanssa. Hän sai Amazonin alueelle perustettua yanomami-intiaaneille suuren suoja-alueen. Maaliskuussa 1992, kolmisen kuukautta ennen Rio de Janeiron ympäristökokousta, Lutzenberger erosi ministerin tehtävistä. Hän jatkoi ympäristönsuojelutoimintaansa Gaia-ryhmän parissa.
José Luis Palomino

José Luis Palomino lokakuussa 2018.
José Luis Palomino (s. 5. tammikuuta 1990 San Miguel de Tucumán) on argentiinalainen jalkapalloilija, pelipaikaltaan keskuspuolustaja. Hän on pituudeltaan 188-senttimetrinen. Hän edustaa Italian Serie A:ssa pelaavaa Atalantaa.
Palomino edusti kotimaassaan San Lorenzoa kausina 2009–2013 ja Argentinos Juniorsia kauden 2013–2014. Euroopassa hän on edustanut ranskalaisseura Metziä kaudet 2014–2016, bulgarialaista Ludogorets Razgradia kauden 2016–2017 ja italialaisseura Atalantaa kesästä 2017 alkaen. Hän on pelannut Italian Serie A:ssa 173 ottelua, joissa hän on tehnyt seitsemän maalia, ja Ranskan Ligue 1:ssä 24 ottelua, joissa hän on tehnyt yhden maalin. Hän voitti Bulgarian mestaruuden vuonna 2017. Mestarien liigassa hän on pelannut Ludogoretsin joukkueessa viisi ottelua. Atalantassa hän on pelannut 18 ottelua ja tehnyt yhden maalin. Eurooppa-liigaa hän on pelannut Ludogoretsissa kaksi ja Atalantassa 12 ottelua.
Jos Verbeeck

Jos Verbeeck vuonna 2005.
Joseph "Jos" Verbeeck (s. 6. helmikuuta 1957 Diest, Belgia) on belgialainen raviohjastaja.
Verbeeck aloitti uransa 14-vuotiaana syntymämaassaan montératsastajana. Parin vuoden kuluessa hän oli voittanut jo yli 70 montélähtöä, jonka jälkeen Verbeeck siirtyi työskentelemään yhteen Belgian suurimmista ravitalleista. Belgian ohella hän vaikutti muutaman vuoden Saksassa ja Italiassa, kunnes aloitti vuonna 1984 valmentajana Grosbois'n valmennuskeskuksessa Val-de-Marnessa Pariisin lähistöllä.
Vuonna 1990 Verbeeck lopetti valmennustoiminnan siirtyen lainaohjastajaksi. Hän onnistui nousemaan muutamassa vuodessa yhdeksi Ranskan menestyneimmistä ja arvostetuimmista raviohjastajajista. Maan voitokkain ohjastaja Verbeeck on ollut vuosina 1995-1997 ja vuonna 1999.
Verbeeck on urallaan voittanut useita eurooppalaisia suurkilpailuja. Maailman arvostetuimman ravikilpailun Prix d'Ameriquen hän on voittanut Pariisissa neljästi. Lisäksi Verbeeck on voittanut muun muassa Tukholman Elitloppetin kahdesti ja Napolin Lotteria-ajon kerran.
Suomessa Verbeeck on vieraillut useita kertoja, voittaen sekä Finlandia-ajon että Kymi Grand Prix'n. Viimeksi hän on vieraillut Suomessa marraskuussa 2021 Rovaniemen ohjastajakilpailussa.
Monacossa nykyään asuva Verbeeck on tunnettu railakkaista elämäntavoistaan. Hän on ollut muun muassa Ruotsissa pidätettynä taksinkuljettajan pahoinpitelystä sekä nykyisessä kotimaassaan rattijuopumuksesta.
Suurkilpailuvoittoja

Ranska
Prix d'Amerique: 1994 Sea Cove, 1997 Abo Volo, 1998 Dryade des Bois, 2002 Abano As
Prix de France: 1993 Sea Cove
Prix de Paris: 1996 Abo Vola, 1999 Remington Crown
Italia
Lotteria: 1999 Remington Crown
Gran Premio Delle Nazioni: 1988 Moni Maker
Ruotsi
Elitloppet: 1993 Sea Cove, 1999 Remington Crown
Åby Stora Pris: 1992 Sea Cove
Hugo Åbergs Memorial: 1992 Sea Cove
UET Grand Prix: 2008 Qualita Bourbon
Norja
Oslo Grand Prix: 1992 Sea Cove, 1998 Huxtable Hornline
Suomi
Kymi Grand Prix: 1998 Dryade des Bois, 2018 Aubrion du Gers
Finlandia-ajo: 1998 Dryade des Bois, 2003 Kiwi
Jevgeni Maiorov

| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Innsbruck 1964 | jääkiekko |  |
Jevgeni Aleksandrovitš Maiorov (ven. Евгений Александрович Майоров, 11. helmikuuta 1938 Moskova, Neuvostoliitto – 10. joulukuuta 1997) oli venäläinen jääkiekkoilija. Maiorov pelasi Neuvostoliiton maajoukkueessa vuosina 1960–1965 vasempana laitahyökkääjänä 42 maaottelussa, joissa hän teki 20 maalia. Hän pelasi myös Neuvostoliiton mestaruussarjassa 200 liigaottelua, joissa hän teki 192 maalia. Maiorov edusti Moskovan Spartakia yhdessä kaksoisveljensä Boris Maiorovin ja Vjatšeslav Staršinovin kanssa muodostaen kuuluisan hyökkäysketjun.
Jevgeni Maiorov toimi myös SM-sarjassa Vehmaisten Urheilijoiden joukkueessa pelaaja-valmentajana kaudella 1968–1969.
Saavutukset

jääkiekon olympiakulta Innsbruckin talvikisoissa 1964
jääkiekon maailmanmestaruus 1963
Aiheesta muualla

Peoples.ru
Joseph Fortuné Théodore Eydoux

Joseph Fortuné Théodore Eydoux (1802 Toulon - 1841 Saint-Pierre, Martinique) oli ranskalainen lääkäri ja luonnontieteilijä.
Eydoux ja Louis François Auguste Souleyet toimivat laivalääkäreinä ja luonnontieteilijöinä kapteeni Cyrille Pierre Théodore Laplacen johtamalla La Favoritella, joka suoritti maailmanympäripurjehduksen 1830–1832. Vuosina 1836–1837 hän teki uuden matkan La Bonitella, jota komensi kapteeni Auguste-Nicolas Vaillant.
Eydoux julkaisi retkien tuloksista kirjoituksia, joiden toimittamista hänen kuolemansa jälkeen jatkoivat Paul Gervais ja Souleyet.
Eydoux ja Souleyet nimesivät linnuista muun muassa punannokikanan.
Aiheesta muualla

Voyage of Vaillant 1836-1837 (englanniksi) (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Josh Smith

| Josh Smith |
| --- | --- |
 Josh Smith Pistonsin paidassa tammikuussa 2014
Henkilötiedot
Koko nimi:  Josh Smith
Syntynyt: 5. joulukuuta 1985 (ikä 38) College Park, Georgia
Kansalaisuus:   Yhdysvallat
Koripalloilija
Pelipaikka:  iso laitahyökkääjä / pieni laitahyökkääjä
Pituus:  206 cm
Paino:  102 kg
Nyk. joukkue:  Detroit Pistons
Sarja:  NBA
NBA-varaus:  17. varaus, 2004 Atlanta Hawks
Pelaajaura
Seurajoukkueet
2004–2013 2013–:   Atlanta Hawks  Detroit Pistons
Josh Smith (s. 5. joulukuuta 1985 College Park, Georgia) on yhdysvaltalainen koripalloilija, pelipaikaltaan iso laitahyökkääjä. Hän on ammattilaisurallaan pelannut mm. Detroit Pistonsissa ja Atlanta Hawksissa.
Smith siirtyi suoraan lukiosta NBA:han pelaamatta otteluakaan yliopistosarja NCAA:ssa. Sittemmin säännöt ovat kieltäneet tämän, ja lukiopelaajien on pakko pelata vähintään vuoden yliopistossa tai halutessaan ammattilaisena muualla maailmassa.
Jos mä oisin sun mies

| ”Jos mä oisin sun mies” Jontte Valosaari mukana Elastinen |
| --- | --- | --- |

Singlen tiedot
 Albumilta: Haastaja
 Julkaistu: 9. marraskuuta 2012
 Tuottaja(t): MGI
 Tyylilaji: pop, dubstep, R&B
 Kesto: 03.22
 Levy-yhtiö: EMI
Jontte Valosaaren muut singlet
| ”Mikä siinä on” 2011 | ”Jos mä oisin sun mies” 2012 | ”Haastaja” 2013 |
Elastisen muut julkaisut
| ”Kunnon mestaan vetää” 2011 | ”Jos mä oisin sun mies” 2012 | ”Iisii” 2013 |
"Jos mä oisin sun mies" on laulaja Jontte Valosaaren ensimmäinen single hänen debyyttialbumiltaan Haastaja. Kappale julkaistiin 9. marraskuuta 2012 musiikkivideon kera. Kappaleella vierailee rap-artisti Elastinen, ja sen on tuottanut MGI. "Jos mä oisin sun mies" sijoittui parhaimmillaan Suomen virallisen singlelistan toiselle sijalle.
Listasijoitukset

| Lista | Sija |
| --- | --- |
Suomen virallinen singlelista: 2 
Suomen virallinen latauslista: 20
Joely Andrews

Joely Andrews (s. 2002) on pohjoisirlantilainen jalkapalloilija. Hän on pelipaikaltaan keskikenttäpelaaja. Hän on pelannut Pohjois-Irlannin naisten maajoukkueessa seitsemän maaottelua ja tehnyt niissä yhden maalin. Hän pelasi ensimmäisen maaottelunsa syyskuussa 2020.
Andrews edustaa Pohjois-Irlannissa Glentorania.
Joenkielinen

Pieni Joenkielinen nähtynä Joenkieliseltä.
Lemmenjoki kuvattuna Joenkieliseltä koilliseen.
Joenkielinen (pohjoissaameksi Jogagielas ja inarinsaameksi Juuvâkielâs) on 534 metriä korkea tunturi Lemmenjoen kansallispuistossa Inarin kunnan lounaisosassa. Kilometrin tunturin huipusta etelään sijaitsee Pieni Joenkileinen, jonka korkeus on noin 465 metriä merenpinnan tasosta. Joenkielisen kautta kulkee 16 kilometriä pitkä merkitty retkeilyreitti, joka myötäpäivään mentäessä nousee tunturille idästä päin Juurakko-ojaa pitkin, ja laskeutuu huipulta jyrkkää pohjoisrinnettä pitkin Lemmenjokilaaksoon, mistä se kulkee takaisin lähtöpisteeseensä Njurkulahteen.
If U Seek Amy

| ”If U Seek Amy” Britney Spears |
| --- | --- | --- |

Singlen tiedot
 Albumilta: Circus
 Äänitetty : 2008
 Julkaistu: 10. maaliskuuta 2009
 Tuottaja(t): Max Martin
 Tyylilaji: Pop
 Kesto: 03.37
 Levy-yhtiö: Jive Records
Britney Spearsin muut singlet
| ”Circus” 2008 | ”If U Seek Amy” 2009 | ”Radar” 2009 |
”If U Seek Amy” on yhdysvaltalaisen poplaulajan Britney Spearsin kolmas single hänen kuudennelta studioalbumiltaan Circus.
Taustaa

”If U Seek Amy” valittiin singleksi britney.com -sivustolla järjestetyn äänestyksen perusteella. Kappale sai 26 % kaikista annetuista äänistä. Toiseksi äänestyksessä tuli kappale ”Kill The Lights”, joka sai 16 % äänistä, ja kolmanneksi ”Out From Under”, joka sai myös 16 % annetuista äänistä. ”If U Seek Amy” -promosinglen kansikuva julkaistiin britney.com -sivustolla 26. helmikuuta 2009.
Vastaanotto

Kappale herätti paheksuntaa joidenkin vanhempien keskuudessa, koska kappaleen kertosäkeen lause ”if you seek Amy” kuulostaa laulettuna samalta kuin kirjaimet f, u, c, k ja sana "me", joista muodostuu seksuaalisävytteinen, alatyylinen ilmaisu ”F-U-C-K me”. Parents Television Council uhkasi tehdä valituksen kappaletta soittavista radiokanavista Yhdysvaltain telehallintovirastolle. Jive Records -levy-yhtiö lupasi, että Spears nauhoittaa kappaleesta siistityn version radiota varten.
Listasijoitukset ja julkaisuhistoria

| Listasijoitukset | Paras sijoitus |
| --- | --- |
Australia: 11
Kanada: 13
Tanska: 40
Alankomaat: 63
Irlanti : 11
Uusi-Seelanti: 17
Puola: 46
Ruotsi: 13
Turkki: 6
Yhdistynyt kuningaskunta: 25
U.S. Billboard Hot 100: 21
U.S. Billboard Pop 100: 13
| Alue | Julkaisupäivä | Levy-yhtiö | Jakelutyyppi |
| --- | --- | --- | --- |
| Yhdysvallat | 10. maaliskuuta 2009 | Jive Records/Zomba | radio |
| Australia | 16. maaliskuuta 2009 | Sony BMG | CD-single |
| Italia | 16. maaliskuuta 2009 | Sony BMG | digitaalinen jakelu |
| Yhdistynyt kuningaskunta | 4. toukokuuta 2009 | Sony BMG | CD-single, digitaalinen jakelu |
Musiikkivideon juoni

Musiikkivideon alussa nähdään uutistoimittaja, joka sanoo hitaasti kappaleen nimen. Tämän jälkeen kuva siirtyy makuuhuoneeseen, jossa on useita koko yön juhlineita, heräileviä ja lähteviä ihmisiä sekä Britney, jolla on yllään musta korsettiasu. Britney aloittaa laulamisen huoneen sängyllä ja siirtyy pian toiseen huoneeseen, jossa alkaa tanssia muiden ihmisten kanssa. Tanssikohtausten jälkeen Britney kuvataan runsaan valon keskellä vaihtamassa vaatteita, jonka jälkeen hän laskeutuu ihmisjoukon läpi portaat alas yllään vaaleanpunainen, 1960-luvun tyylinen hameasu. Muuttunut, hillitympi ulkoasu viittaa Amyn rooliin, joka on täysin vastakohtainen aiempien räväköiden tanssikohtausten Britneyn hahmoon. Amy ottaa keittiön pöydältä käteensä piirakkalautasen ja lähtee ulos. Juhlivat ihmiset jäävät talon sisälle, kun Amy astelee ovesta ulos hyvin hoidetulle omakotitalon etupihalle. Hänen miehensä ja lapsensa saapuvat Amyn viereen, ja koko perhe astelee piha-aidan takana kuhisevien paparazzien eteen. Amy esittelee kuvaajille perhettään ja leipomaansa piirakkaa. Amy luo siis kuvaa idyllisestä kotirouvan elämästä talon sisällä tapahtuvan juhlimisen jäädessä piiloon. Lopuksi Amy lähettää kameroille lentosuukon ja kuva pysähtyy muuttuen mustavalkoiseksi. Musiikkivideo loppuu videon alussakin esiintyneeseen uutistoimittajaan, joka sanoo: "Doesn't make any sense, does it?" ("tässä ei ole mitään järkeä, eihän?"). Uutistoimittaja viittaa kappaleen kaksimieliseen nimeen ja kertosäkeeseen, joka saattaa kuulostaa oudolta, mikäli siihen kätkeytyvää piilomerkitystä ei tunne.
Julkaisu

Single julkaistiin Australiassa digitaalisesti 15. helmikuuta 2009 ja fyysisenä singlenä 14. maaliskuuta. Britanniassa single julkaistiin 4. maaliskuuta ja muualla Euroopassa maaliskuun aikana.
Joelinton

Joelinton vuonna 2019.
Joelinton Cassio Apolinário de Lira, pelaajanimeltään Joelinton (s. 14. elokuuta 1996 Aliança) on brasilialainen jalkapalloilija, pelipaikaltaan hyökkääjä tai hyökkäävä keskikenttäpelaaja. Hän edustaa Englannin Valioliigassa pelaavaa Newcastle Unitedia.
Joelinton pelasi kotimaassaan Sport Recifen joukkueessa kesään 2015 saakka. Tuolloin hän siirtyi Saksaan Hoffenheimin joukkueeseen, johon hän kuului heinäkuuhun 2019 saakka. Välillä hän pelasi kaksi kautta lainalla Itävallassa Rapid Wienin joukkueessa. Hän pelasi Saksan Bundesliigassa 29 ottelua ja teki niissä seitsemän maalia, ja Itävallan Bundesliigassa tilastoihin kertyi 60 ottelua ja 15 maalia. Heinäkuussa 2019 hän siirtyi Englantiin Newcastle Unitedin joukkueeseen lähes 40 miljoonan punnan siirtosummalla, mikä oli Newcastlen seuraennätys. Hän teki Valioliigassa ensimmäisen maalinsa kolmannessa ottelussaan elokuussa 2019 Tottenham Hotspuria vastaan ja toisen maalinsa kesäkuussa 2020 Sheffield Unitedia vastaan. Hän pelasi kaudella 2019–2020 joukkueensa kaikki 38 valioliigaottelua ja niistä avauskokoonpanossa 32. Kaudella 2020–2021 hän pelasi 31 ja seuraavalla kaudella 35 liigaottelua, ja teki kummallakin kaudella neljä maalia. Kaudella 2022–2023 hän pelasi 32 valioliigaottelua ja teki kuusi maalia. Seuraavalla kaudella hän kärsi loukkaantumisista ja pelasi 20 valioliigaottelua, joista 15 avauskokoonpanossa. Hän teki kaksi maalia. Mestarien liigassa hän teki yhden maalin pelaamissaan neljässä ottelussa.
Joelinton on pelannut Brasilian alle 17-vuotiaiden maajoukkueessa neljä ottelua ja tehnyt niissä kaksi maalia. Ensimmäisen ottelunsa Brasilian jalkapallomaajoukkueessa hän pelasi Guineaa vastaan kesäkuussa 2023. Hän teki ottelussa myös ensimmäisen maajoukkuemaalinsa. Hän on pelannut toukokuun 2024 loppuun mennessä viisi maaottelua, joista kaksi avauskokoonpanossa.